<classify> MwandishiWetu, Mwanza Tume ya Nguvu za Atomiki Tanzania TAEC imevifungia vituo vitatu vya afya jijini hapa kutoa huduma ya mionzi X-ray kutokana na kutokidhi matakwa ya Sheria. Mkuu wa Kitengo cha Mawasiliano wa TAEC, Peter Ngamilo amesema vituo hivyo vimekiuka Sheria Na. 7 ya Nguvu za Atomiki ya Mwaka 2003, kifungu namba 12, ambacho kinazuia mtu asiye mtaalamu wa kupiga picha za mionzi kufanya hivyo. Amesema katika baadhi ya vituo hakukuwa nawapiga picha za mionzi na vifaa vyenye ubora na kwamba vitarejeshewa hudumahiyo mara vitakaporekebisha mapungufu yaliyoonekana. Amevitaja vituo vilivyofungiwa kutoa huduma hiyo kuwa ni Hospitali Teule ya Wilaya ya Sumve, Hospitali ya Wilaya ya Ngudu na Hospitali ya Wilaya ya Misungwi. Vituo hivyo vimefungwa huduma ya hiyo wakati wa ukaguzi unaoendelea mkoani Mwanza ikiwa ni zoezi linalofanyika kila mwaka katika kuhakikisha usalama wa utoaji wa huduma ya mionzi unafuatwa kama ambavyo ilivyoelekezwa katika Sheria Na. 7 ya Nguvu za Atomiki Tanzania ya Mwaka 2003 ili kulinda wafanyakazi, wagonjwa, wananchi na mazingira dhidi ya madhara yanayoweza kusababishwa na mionzi. Katika vituo vya Sumve na Ngudu imegundulika kuwa watumishi wake hawana sifa za upigaji picha za mionzi huku katika kituo cha Misungwi imegundulika kuwa vifaa vyao vya mionzi havina ubora unaostahili. TAEC inavitaka vituo vyote vinavyotumia mionzikatika utoaji wao wa huduma mbalimbali kuhakikisha vinafuata Sheria na taratibuza kiusalama kama ilivyoelekzwa katikasheria ikiwemo kuishirikisha TAEC katika hatua zote za ujenzi wa vituo hivyokwa lengo la kulinda afya za Watanzania, amesema. Wakati huo huo katika ukaguzi huo unaoendeleamkoani humo, jumla ya vituo 32 vimekaguliwa ambapo vituo 28 ni vya sekta yaafya na vituo vinne ni katika sekta ya viwanda.  <topic>: KITAIFA 